**TEST RAZMJERNOSTI**

*Primjer:* *Voditelj obrade se bavi organizacijom seminara/edukacija iz raznih područja. U svrhu prodaje seminara/edukacija, voditelj obrade želi uspostaviti novi marketinški kanal, koji bi obuhvatio službenike za zaštitu podataka u poslovnim subjektima. Obrada bi se sastojala u slanju newslettera s edukacijskim sadržajima na službene mail adrese službenika za zaštitu podataka u poslovnim subjektima koje bi voditelj obrade preuzeo s web stranica poslovnih subjekata.*

# KORAK 1: Postoji li legitimni interes?

|  |
| --- |
| U uvodnoj izjavi 47. GDPR-a, propisano je da se može smatrati da 'postoji legitiman interes kod obrade osobnih podataka za potrebe izravnog marketinga'.  S obzirom na to da voditelj obrade namjerava koristiti podatke službenika za zaštitu podataka u marketinške svrhe, i to radi slanja newslettera s ponudama za seminare i edukacije iz područja GDPR-a, u okviru kojeg službenik djeluje, može se smatrati da Voditelj obrade namjerava obrađivati osobne podatke za potrebe izravnog marketinga, slijedom čega se može zaključiti da ima legitiman interes za obradu osobnih podataka službenika. |

# KORAK 2: Je li obrada nužna za postizanje svrhe u koju se op obrađuju?

|  |
| --- |
| Aktivnosti obrade podataka službenika za zaštitu podataka usmjerene su na slanje newslettera s ponudama za edukacije, a koji se tiču djelatnosti rada službenika. Voditelj obrade smatra nužnim obraditi javno dostupne kontakt podatke službenika kako bi ostvario kontakt i prezentirao usluge koje bi mu moguće bile od koristi. |

# korak 3: Prevladavaju li prava i slobode službenika nad legitimnim interesom voditelja obrade?

|  |
| --- |
| Iako se radi o službenoj e-mail adresi službenika, ta činjenica ne umanjuje pravo na zaštitu osobnih podataka tog službenika. Međutim, potrebno je uzeti u obzir da ju isti koristi u okviru svog djelovanja kao službenika za zaštitu podataka te je isto javno objavljena na webu organizacije u kojoj je zaposlen. Voditelj obrade smatra kako službenik može razumno očekivati da će se njegova e-mail adresa koristiti u razne svrhe, pa tako i gore navedene marketinške. S tim u vezi, voditelj obrade smatra kako legitimni interes voditelja obrade prevladava interes za privatnošću konkretnog službenika. |

# 4. KORAK: Zaštite mjere

|  |
| --- |
| Voditelj obrade uspostavio je zaštitne mjere kako bi ograničio neprimjereni učinak obrade na interese privatnosti službenika za zaštitu podataka. Prvenstveno, omogućeno je izjavljivanje prigovora na obradu podataka u marketinške svrhe i to na način da im je ponuđena opcija odjave iz baze. Ako se službenik odluči odjaviti iz baze, on samim time biva trajno izbrisan.  Također, provodeći načelo minimalizacije podataka ne pohranjuju se dodatne informacije o službeniku osim e-mail adrese. |

# 5. KORAK: TRANSPARENTNOST

|  |
| --- |
| Voditelj obrade opisao je predmetnu obradu u politici privatnosti koja je objavljenja na njegovoj web stranici. |

# 6. KORAK: Pravo na prigovor

|  |
| --- |
| Voditelj obrade omogućio je izjavljivanje prigovora na obradu podataka u marketinške svrhe i to na način da je službeniku ponuđena opcija odjave iz newsletter baze. Ako se službenik odluči odjaviti iz baze, on samim time biva trajno i nepovratno izbrisan te zajedno sa svim sigurnosnim kopijama. U slučaju da su podaci zakonito preneseni trećoj strani, potrebno je osigurati da je i treća strana izbrisala podatke. |